ของสำหรับเดินป่าควรเตรียมอะไรบ้าง
ของสำหรับเดินป่าควรเตรียมตัว ดังนี้
- เสื้อผ้าควรเป็นเสื้อแขนยาวและกางเกงขายาวที่แห้งง่ายและสวมใส่สบายเตรียมไว้ประมาณ 3 ชุด ชุดหนึ่งสำหรับใส่นอน และชุดสุดท้ายสำหรับเดินทางกลับ เสื้อกันหนาวหรือเสื้อกันฝนก็ควรเตรียมไปด้วยตามฤดูกาลและสภาพอากาศของพื้นที่นั้น
- รองเท้า ใช้รองเท้าที่หุ้มส้นหรือหุ้มข้อ ไม่ควรมีพื้นแข็งหรืออ่อนจนเกินไป และมีขนาดพอเหมาะ ไม่เล็กหรือใหญ่เกินไป และไม่มีน้ำหนักมากเกินไป และควรสวมถุงเท้าเพื่อป้องกันรองเท้ากัด
- หมวก เพื่อใช้บังแดดและป้องกันหนามเกี่ยวศรีษะขณะเดินลอดกิ่งไม้
- เป้สัมภาระ ควรมีขนาดเหมาะสมกับลำตัวของเจ้าของและจำนวนสัมภาระ โดยปกติเป้เมื่อไม่ใส่สัมภาระแล้วไม่ควรมีน้ำหนักเกินร้อยละ 20 ของน้ำหนักตัว หากเป้มีน้ำหนักมาก ควรใช้สายคาดเอวเพื่อถ่ายเทน้ำหนักส่วนหนึ่งจากบ่ามาที่ลำตัวบริเวณส่วนเอวเพื่อรับน้ำหนักด้วย
- เต็นท์พักแรม ใช้ขนาดและจำนวนที่เหมาะสมกับจำนวนคน เปลสนามเป็นอีกทางเลือกหนึ่ง เพราะเบาและกะทัดรัด และขาดไม่ได้คือผ้าพลาสติกสำหรับกางขึงเหนือเต็นท์หรือเปลสนามเพื่อกันน้ำค้างและน้ำฝน
- อุปกรณ์จำเป็นอื่นๆ เช่น ยาประจำตัว ถุงนอน ไฟฉาย มีดอเนกประสงค์ กระติกน้ำ ชุดเครื่องครัวสนาม ถุงขยะ ไฟแช็ก เชือกร่มยาว 2 – 3 เมตร จำนวน 2 – 3 เส้น และกระดาษหนังสือพิมพ์
- เสบียง ควรเตรียมให้เกินไว้ประมาณ 2 มื้อ เผื่อเกิดเหตุให้ต้องอยู่ในป่านานกว่ากำหนด